**JEGYZŐKÖNYV**

**Készült Kaposújlak Községi Önkormányzat Képviselő-testülete**

**2020. június 18. napján megtartott soron következő testületi üléséről**.

**Jelen vannak**: Csabai Tamás polgármester

 Gál László képviselő

 Lecső Péter képviselő

 Vajda Jenő képviselő

 Szántó Szilárd képviselő

**Meghívottként tanácskozási joggal**: dr. Mészáros Renáta jegyző

 Kissné Tóth Andrea pénzügyi vezető

**Jegyzőkönyvvezető:** Puskás Ferencné

**Csabai Tamás polgármester** köszöntötte képviselő-társait, a hivatal dolgozóit. Megállapította, hogy az 5 tagú képviselő-testület 5 tagja jelen van, az ülés határozatképes, azt megnyitotta.

Jegyzőkönyv-hitelesítőnek Szántó Szilárd képviselőt javasolta megválasztani.

A polgármester javaslatára a Képviselő-testület 5 igen szavazattal egyhangúan a következő határozatot hozta:

**19/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy jegyzőkönyv-hitelesítőnek Szántó Szilárd képviselőt választja.

**Felelős:** Csabai Tamás polgármester

**Határidő:** 2020.június 18.

**Csabai Tamás polgármester**

Kérte a meghívóban szereplő napirendi pontok elfogadását.

A képviselő-testület egyhangúan 5 igen szavazattal elfogadta a meghívóban szereplő napirendi pontokat:

**20/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy testületi ülésén az alábbi napirendi pontokat tárgyalja:

***Napirend:***

1. **2019.évi előirányzat módosítása**

(Előadó: Csabai Tamás polgármester)

1. **2019.évi zárszámadás**

 (Előadó: Csabai Tamás polgármester)

1. **Takács Gyula megyei könyvtár 2019.évi beszámolója**

 (Előadó: Csabai Tamás polgármester)

1. **Utca elnevezés**

 (Előadó: Csabai Tamás polgármester)

1. **Egyebek**

 (Előadó: Csabai Tamás polgármester)

**Felelős:** Csabai Tamás polgármester

**Határidő:** 2020.június 18.

1. **2019.évi előirányzat módosítása**

 (Előadó: Csabai Tamás polgármester)

**Csabai Tamás polgármester**

Elmondta, hogy a 2019.évi előirányzat módosítását és a zárszámadást együtt kell tárgyalni és a költségvetési rendeletbe bele kell foglalni a változásokat. A tavalyi évről elmondta, hogy egészen jól telt, sok önerős munkát valósítottak meg, ebben a saját munkák s a pályázathoz való hozzájárulás közel 20 000 000 Ft volt. Ebben az évben is egy 20 000 000 Ft-os beruházás már megvalósult, hiszen megvették a halastavat.

Az Önkormányzat záró pénzkészlete 131 154 918 Ft volt, melyből 154 590 Ft a pénztárban, és a 131 000 328 Ft a forintszámlákon mutatkozik, ebből az OTP-nél vezetett költségvetési számla egyenlege: 13 745 398 Ft, a MÁK-nál vezetett EU-s számlák egyenlege: 117 254 930 Ft volt. Az Önkormányzat 2018-ban 50 000 000 Ft-ért a Magyar Államkincstárnál Önkormányzati Magyar Államkötvény vásárolt. 2019-ben 10 000 000 Ft értékű értékpapír értékesítettünk, így év végén a nyilvántartási értéke 40 010 000 Ft. Sok pályázaton indultak, ami beruházások és felújítások megvalósultak, az 50 391 479 Ft volt.

2019-ben Ivóvíz hálózat értéknövelő felújítások 2 830 693 Ft, a Start mezőgazdasági programba motoros házi permetező került beszerzésre 199 898 Ft-ért, mely a pályázatra kapott támogatásból került kiegyenlítésre.

A múltévben pályázati forrásból finanszírozott beruházások, kivitelezések:Orvosi rendelő energetikai korszerűsítése 14 253 192 Fta belvízrendezés árok 13 834 223 Ft,Petőfi utca aszfaltozási munkái 3 492 500 Ft, *s*örpad garnitúra 12 db 347 880 Ft. Voltak olyan beruházások, ami önerőből valósult meg. Voltak olyan beruházások, ami önerőből valósult meg. Faragott kopjafa 100 000 Ft,sportöltöző felújítása az előző év kivitelezésének utómunkálatai 3 222 880 Ft*,* aDózsa György utca járdák felújítása 9 990 000 Ft, a játszótér felújítása 476 250 Ft, majd a templom körüli járda felújítása 1 643 963 Ft volt.

Az Önkormányzat vagyona 2019. december 31-re az előző évhez képest 108 059 296 Ft-tal nőtt, ami elsősorban a településen végzett beruházásoknak, valamint az EU-s forrásoknak tudható be.

A bankszámlán lévő pénzkészlet jelentős növekedése a kerékpárút pályázat támogatási előlegének köszönhető.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi rendeletet alkotta:

Kaposújlak Községi Önkormányzat Képviselő-testületének

**2/2020.(VI.18.) önkormányzati rendelete**

 **az önkormányzat költségvetéséről szóló 2019. évi 1/2019. (III.18.)**

**önkormányzati rendeletének módosításáról**

*(A rendelet pontos szövege e jegyzőkönyv mellékletét képezi.)*

1. **2019.évi zárszámadás**

(Előadó: Csabai Tamás polgármester)

**Csabai Tamás polgármester**

Elmondta, hogy a költségvetési rendelet módosítása és a zárszámadás az előző napirendi ponthoz kapcsolódik. Költségvetési rendeletbe bele kell foglalni a változásokat. Kérte, hogy fogadják el a zárszámadásról a rendeletet.

A Képviselő-testület a napirendi pontot megtárgyalta.

A polgármester javaslatára a képviselő-testület 5 igen szavazattal az alábbi rendeletet alkotta:

**Kaposújlak Községi Önkormányzat Képviselő-testületének**

**3/2020.(VI.18.) önkormányzati rendelet**

**az Önkormányzat 2019. évi gazdálkodásának zárszámadásáról**

*(A rendelet pontos szövege e jegyzőkönyv mellékletét képezi.)*

**3.)Takács Gyula megyei könyvtár 2019.évi beszámolója**

(Előadó: Csabai Tamás polgármester)

**Csabai Tamás polgármester**

Elmondta, hogy a minden évben kapunk támogatást a könyvtártól és minden évben megküldik az éves beszámolójukat.

A Képviselő-testület a napirendi pontot megtárgyalta.

A képviselő-testület egyhangúan 5 igen szavazattal a következő határozatot hozta:

**21/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy a Takács Gyula Megyei és Városi Könyvtár a településen végzett szolgáltatásokról a 2019.évi beszámolóját elfogadja.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. június 18.

**4.)Utca elnevezés**

(Előadó: Csabai Tamás polgármester)

**Csabai Tamás polgármester**

Elmondta, hogy kérés érkezett a szőlőhegyi telektulajdonosoktól, hogy a kertművelők régóta kérik, hogy a 81 hrsz.-on, az állandó lakosok sokszor szembesülnek azzal a problémával, hogy a szolgáltatók nehezen találják meg az érintett területet, címet. Szeretnék kérni, a közterület elnevezését. Javasolta, hogy a közterület a Hunyadi dűlő nevet kapja és utcanév táblával is ellátja.

A Képviselő-testület a napirendi pontot megtárgyalta.

A képviselő-testület egyhangúan 5 igen szavazattal a következő határozatot hozta:

**22/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy a 81.hrsz közterület neve, Hunyadi dűlő megnevezést kapja, amelyet utcanév táblával is ellátnak.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. június 18.

**5.)Egyebek**

(Előadó: Csabai Tamás polgármester)

* **Gyorshajtás**

**Csabai Tamás polgármester**

Elmondta, hogy készült egy kérdőív, a Dózsa György utcában történő gyorshajtással kapcsolatban, a lakókat kérdezték meg. Több alternatívát is javasoltak. Javasolta a nagyobb rendőri jelenlétet, a 30-as tábla visszahelyezését és egyéb lassításra figyelmeztető táblát.

A Képviselő-testület a napirendi pontot megtárgyalta.

A képviselő-testület egyhangúan 5 igen szavazattal a következő határozatot hozta:

**23/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy a Dózsa György utcában a 30-as tábla visszahelyezését és egyéb lassításra figyelmeztető táblát helyeznek el.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. június 18.

* **Polgármesteri döntések megerősítése**

**Csabai Tamás polgármester**

Elmondta, hogy a veszélyhelyzetben szükséges volt, hogy a polgármester döntéseket, határozatokat hozzon addig, amíg a Képviselő testület újra össze nem ülhetett. Kérte, hogy a döntéseket a testület hagyja jóvá.

A Képviselő-testület a napirendi pontot megtárgyalta.

A képviselő-testület egyhangúan 5 igen szavazattal a következő határozatot hozta:

**24/2020. (VI.18.) Kt. határozat**

Kaposújlak Községi Önkormányzat Képviselő-testülete úgy határozott, hogy a polgármesteri határozatokat jóváhagyja.

A Képviselő-testület felhatalmazza a polgármestert a kapcsolódó intézkedések megtételére.

**Felelős:** Csabai Tamás polgármester

**Határidő:** 2020. június 18

A polgármester megköszönte a képviselő-testület munkáját és az ülést bezárta.

K.m.f.

 **dr. Mészáros Renáta Csabai Tamás**

 jegyző polgármester

**Gál László**

képviselő

jegyzőkönyv-hitelesítő